

ΕΕ5Τ 

Κθ35θη: 8 ί 9 Β 
(θΓη&θεΜθϋ) 

1_οο3ΐϊοη: ΑΗιθπΑ ΕϋιηϊΚο 
Τγρο9Γ3(ίοι^^ 


20631 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1533 

10 Ιουνίου 2014 


ΑΠΟΦΑΣΕΙ Σ 

Αριθμ. 852/974/7.5.2014 

Τροποποίηση και κωδικοποίηση του Κανονισμού διοική- 
σεως και διαχειρίσεως του Εκκλησιαστικού Ιδρύματος 
υπό την επωνυμίαν «ΕΚΚΛΗΣΙΑΣΤΙΚΟ ΜΠΑΛΚΕΙΟ ΠΟ- 
ΤΑΜΙΑΝΕΙΟ ΙΔΡΥΜΑ ΕΥΓΗΡΙΑΣ “Ο ΑΓΙΟΣ ΝΙΚΟΛΑΟΣ”» 
της Ιερός Μητροπόλεως Νικοπόλεως και Πρεβέζης. 

Η ΔΙΑΡΚΗΣ ΙΕΡΑ ΣΥΝΟΔΟΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Λαβούσα υπ’ όψιν: 

1. Τα άρθρα 1 παρ. 4, 29 παρ. 2,59 παρ. 2, του Ν. 590/1977, 
και το άρθρο 68 παρ. 5 του Ν. 4235/2014 «Περί Καταστα¬ 
τικού Χάρτου της Εκκλησίας της Ελλάδος». 

2. Το άρθρο 16 παρ. 1 του ισχύοντος «Οργανισμού Διοι- 
κήσεως και Λειτουργίας του Εκκλησιαστικού Γηροκομείου 
της Ιεράς Μητροπόλεως Νικοπόλεως και Πρεβέζης» (Φ.Ε.Κ. 
313, τ.Β728.5.1982). 

3. Τας υποχρεώσεις της ποιμαινούσης Εκκλησίας προς 
το χριστεπώνυμον πλήρωμα, αι οποίαι απορρέουν από 
τας Ευαγγελικός επιταγάς, τους Ιερούς Κανόνας και τους 
Νόμους του Κράτους, 

4. Την υπ’ αριθμ. 718/21.10.1960 Ιδρυτική για το Ευγηρίας 
Ίδρυμα της Ιεράς Μητροπόλεως Νικοπόλεως και Πρεβέζης 
πράξιν του τότε Μητροπολίτου Νικοπόλεως και Πρεβέζης 
κυρού Στυλιανού (Φ.Ε.Κ. 996/13.12.1971). 

5. Την υπ’ αριθμ. 2/19.2.2014 πράξιν του Δ.Σ. του ως άνω 
Ιδρύματος. 

6. Την υπ’ αριθμ. 44/21.2.2014 απόφασιν και την υπ’ αριθμ. 
147/21.2.2014 πρότασιν του Σεβασμιωτάτου Μητροπολίτου 
Νικοπόλεως και Πρεβέζης Χρυσοστόμου. 

4. Την υπ’ αριθμ. 23/14.3.2014 Γνωμοδότησιν του Ειδικού 
Νομικού Συμβούλου της Εκκλησίας της Ελλάδος, απο¬ 
φασίζει: 

Τροποποιεί και κωδικοποιεί τον Κανονισμόν Διοικήσεως 
και Λειτουργίας του Ιδρύματος Ευγηρίας της Ιεράς Μη¬ 
τροπόλεως Νικοπόλεως και Πρεβέζης ως εξής: 


ΚΑΝΟΝΙΣΜΟΣ ΔΙΟΙΚΗΣΕΩΣ ΚΑΙ ΛΕΙΤΟΥΡΓΙΑΣ 
ΤΟΥ ΕΚΚΛΗΣΙΑΣΤΙΚΟΥ ΙΔΡΥΜΑΤΟΣ 
ΥΠΟ ΤΗΝ ΕΠΩΝΥΜΙΑΝ 
«ΕΚΚΛΗΣΙΑΣΤΙΚΟ ΜΠΑΛΚΕΙΟ ΠΟΤΑΜΙΑΝΕΙΟ 
ΙΔΡΥΜΑ ΕΥΓΗΡΙΑΣ 
Ό ΑΓΙΟΣ ΝΙΚΟΛΑΟΣ”» 

ΤΗΣ ΙΕΡΑΣ ΜΗΤΡΟΠΟΛΕΩΣ ΝΙΚΟΠΟΛΕΩΣ 
ΚΑΙ ΠΡΕΒΕΖΗΣ 

Αρθρον1 

Το Εκκλησιαστικό Μπάλκειο Ποταμιάνειο ΕυγηρίαςΊδρυ- 
μα της Ιεράς Μητροπόλεως Νικοπόλεως και Πρεβέζης 
ο «Άγιος Νικόλαος», το οποίο ιδρύθη με την υπ’ αριθμ. 
718/21.10.1960 πράξιν του Μητροπολίτου Νικοπόλεως και 
Πρεβέζης κυρού Στυλιανού είναι Νομικό Πρόσωπο Ιδιωτι¬ 
κού Δικαίου, λειτουργεί μέσα στα πλαίσια των διατάξεων 
του Ν. 590/77 και των σχετικών Κανονισμών της Ιεράς Συ¬ 
νόδου, έχει έδρα την Πρέβεζα, ονομάζεται χάριν συντομί¬ 
ας «ΕυγηρίαςΊδρυμα», έχει δική του στρογγυλή σφραγίδα, 
η οποία στο κέντρο έχει τον τύπο του Τιμίου Σταυρού 
και κυκλικά τις λέξεις ΕΥΓΗΡΙΑΣ ΙΔΡΥΜΑ ΠΡΕΒΕΖΑ 1960, 
και διέπεται από τις διατάξεις του παρόντος Κανονισμού. 

Αρθρον 2 

1. Το ΕυγηρίαςΊδρυμα είναι φιλανθρωπικό και όχι κερ¬ 
δοσκοπικό. 

2. Σκοπός του είναι η άσκηση της εντολής του Κυρίου 
ημών Ιησού Χριστού περί αγάπης προς τον πλησίον με την 
πλήρη περίθαλψη, δηλαδή με τη γηροκόμηση υπερηλίκων 
ατόμων ανδρών και γυναικών. 

3. Ο αριθμός των τροφίμων ορίζεται από τη Διοικητική 
και Διαχειριστική Επιτροπή ανάλογα με τις οικονομικές 
δυνατότητες του Ιδρύματος. 

4. Στο Ίδρυμα εισάγονται με αίτησή τους και απόφαση 
της Διοικητικής και Διαχειριστικής Επιτροπής ως τρόφιμοι 
υπερήλικες, άνδρες και γυναίκες, εφ’ όσον πληρούν τους 
εξής όρους: 

α) Έχουν συμπληρώσει το εξηκοστό έτος της ηλικίας 
τους. 

β) Κατάγονται από την περιφέρεια της Ιερός Μητρο- 
πόλεως Νικοπόλεως και Πρεβέζης. Υποψήφιοι τρόφιμοι 
καταγόμενοι από άλλες περιοχές γίνονται δεκτοί εφ’ όσον 
συντρέχουν ειδικοί λόγοι, τους οποίους αξιολογεί η Διοι¬ 
κητική και Διαχειριστική Επιτροπή. 

γ) Είναι άποροι και στερούνται ευπορών συγγενών. 

δ) Υποβάλλουν πιστοποιητικό οικογενειακής καταστά- 
σεως. 

ε) Δεν πάσχουν από νόσημα μεταδοτικό και μπορούν 
να αυτοεξυπηρετούνται. Κατάκοιτοι, παράλυτοι, τυφλοί 
και, όσοι πάσχουν από χρόνια νοσήματα ή έχουν ανα¬ 
πηρία σημαντικού βαθμού, δεν εισάγονται. Η κατάσταση 
της υγείας των υποψηφίων πιστοποιείται από το αρμόδιο 
Υγειονομικό Κέντρο. 

5. Οι τρόφιμοι εις το ΕυγηρίαςΊδρυμα απολαύουν κάθε 
δυνατής περιθάλψεως σε ο,τι αφορά στην κατοικία, την 
τροφή, την ενδυμασία, την καθαριότητα, την ιατρική πα¬ 
ρακολούθηση την νοσηλευτική περίθαλψη, την ψυχαγω¬ 
γία, κ.λπ. Για την υγειονομική περίθαλψη γίνεται χρήση 
του δελτίου απορίας των αρμοδίων Κρατικών Κοινωνικών 
Υπηρεσιών. 

6. Στους τροφίμους απαγορεύεται αυστηρά η καθ’ οι- 
ονδήποτε τρόπο άσκηση επαιτείας. 

7. Οι τρόφιμοι έχουν υποχρέωση να τηρούν τους όρους 
υγιεινής, να μην διαπληκτίζονται μεταξύ τους, να συμμορ¬ 
φώνονται με τις οδηγίες και εντολές της Διευθύνσεως 
και γενικά των οργάνων διοικήσεως και να προσπαθούν 
να ζουν ως καλοί και ευλαβείς Ορθόδοξοι Χριστιανοί 

8. Οι τρόφιμοι οφείλουν να μην εξέρχονται από το Ίδρυ¬ 
μα χωρίς άδεια της Διευθύνσεως. 

9. Οι τρόφιμοι, οι οποίοι κατ’ εξακολούθηση διαπράττουν 
το αδίκημα της κακολογίας εναντίον των συντροφίμων 
τους ή των υπευθύνων του Ιδρύματος ή παραβαίνουν 
άλλες διατάξεις του παρόντος Οργανισμού αποβάλλονται 
από το Ίδρυμα με απόφαση της Διοικητικής και Διαχειρι¬ 
στικής Επιτροπής. Ομοίως με απόφαση της Διοικητικής 
και Διαχειριστικής Επιτροπής αποβάλλεται από το Ίδρυμα 
ο τρόφιμος που εκφράζεται με ασέβεια ή καταφρόνηση 
για την Ορθόδοξη Πίστη ή έγινε αιρετικός. 

Αρθρον 3 

1. Το ΕυγηρίαςΊδρυμα διοικείται από Διοικητική και Δι¬ 
αχειριστική Επιτροπή που απαρτίζεται από τον εκάστο- 
τε Μητροπολίτη Νικοπόλεως και Πρεβέζης ως Πρόεδρο 
αναπληρούμενο από τον νόμιμο αναπληρωτή του, και έξι 
μέλη, που μπορούν να είναι και κληρικοί και άνδρες και 
γυναίκες. 

2. Τα Μέλη της Διοικητικής και Διαχειριστικής Επιτρο¬ 
πής διορίζονται από τον Μητροπολίτη διά μία τριετία. Το 
λειτούργημά τους είναι τιμητικό και άμισθο. 

3. Μέλος της Διοικητικής και Διαχειριστικής Επιτροπής 
που δεν δείχνει τον απαιτούμενο ζήλο και δεν προσέρ¬ 
χεται σε δύο συνεχείς συνεδρίες, παύεται και αντικαθί¬ 
σταται. 

4. Στην Διοικητική και Διαχειριστική Επιτροπή είναι δυ¬ 
νατό να μετέχουν ως Επίτιμα Μέλη ανά ένας εκπρόσωπος 
των οικογενειών των αειμνήστων Μεγάλων Ευεργετών 
Αγγελικής Μπάλκου και Αναστασίου Ποταμιάνου. Τα Επί¬ 
τιμα Μέλη διορίζονται από τον Μητροπολίτη. 

5. Η Διοικητική και Διαχειριστική Επιτροπή συνεδριάζει 
εν απαρτία και νόμιμα, όταν είναι παρών ο Πρόεδρος 
Μητροπολίτης η ο νόμιμος αναπληρωτής του και δύο 
ακόμη τακτικά Μέλη. 


6. Οι αποφάσεις λαμβάνονται κατά πλειοψηφία μεταξύ 
των παρόντων Μελών. 

7. Ένα από τα Μέλη της Διοικητικής και Διαχειριστικής 
Επιτροπής μπορεί να εκλέγεται Ταμίας τουΊδρύματος και 
να ασκεί χρέη Επόπτου. 

Αρθρον 4 

Η Διοικητική και Διαχειριστική Επιτροπή έχει τις εξής 
αρμοδιότητες: 

1. Διοικεί και διαχειρίζεται την κινητή και ακίνητη περι¬ 
ουσία του Ιδρύματος. 

2. Διορίζει τον Διευθυντή, τον Ταμία, και το λοιπό προ¬ 
σωπικό του Ιδρύματος 

3. Συντάσσει τον Προϋπολογισμό και τον Απολογισμό, 
τους οποίους εγκρίνει ο Μητροπολίτης μετά γνώμη του 
Μητροπολιτικού Συμβουλίου. 

4. Γνωμοδοτεί για την αποδοχή δωρεών, που ενεργεί 
ο Μητροπολίτης μετά γνώμη του Μητροπολιτικού Συμ¬ 
βουλίου, καθώς και για την επέκταση, συμπλήρωση, τρο¬ 
ποποίηση και τον εξωραϊσμό του κτιρίου του Ιδρύματος. 

5. Εγκρίνει τις μηνιαίες δαπάνες. 

6. Αποφασίζει για τις αναγκαίες προμήθειες σε είδη 
εξοπλισμού και διατροφής και συγκροτεί τις νόμιμες Επι¬ 
τροπές Προμηθειών και Παραλαβής Έργων. 

7. Ασκεί τον έλεγχο των πράξεων του Διευθυντού. 

8. Μεριμνά για την εξεύρεση πόρων για την συντήρηση 
του Ιδρύματος. 

9. Συνάπτει τις νόμιμες συμβάσεις εργασίας με το προ¬ 
σωπικό, που προσλαμβάνεται επί συμβάσει και τις προ¬ 
σαρμόζει ανάλογα με τις ανάγκες του Ιδρύματος. 

10. Ανακηρύσσει, ανάλογα με τις προσφορές, τους Δω¬ 
ρητές, Ευεργέτες και Μεγάλους Ευεργέτες του Ιδρύματος. 

11. Αποφασίζει για την αποδοχή ή μη των αιτήσεων 
εισαγωγής στο Ίδρυμα κατά την κρίση του και μετά από 
έλεγχο των δικαιολογητικών που προβλέπονται από τις 
διατάξεις του άρθρου 2. 

12. Ασκεί εποπτεία και πειθαρχικό έλεγχο στο προσω¬ 
πικό του Ιδρύματος. 

13. Καταλογίζει στους υπαιτίους τα τυχόν καταστραφέ- 
ντα ή απολεσθέντα είδη. 

14. Καθορίζει τις ώρες εργασίας του προσωπικού ανά¬ 
λογα με τις υπηρεσιακές ανάγκες, την ειδικότητα του 
καθενός και τον αριθμό των τροφίμων. 

15. Αναθέτει με πρόταση του Διευθυντή και αιτιολογη¬ 
μένη απόφασή της σε υπάλληλο του Ιδρύματος και άλλα 
καθήκοντα, ανάλογα με τις ανάγκες του Ιδρύματος. 

Αρθρον 5 

1. Η Διοικητική και Διαχειριστική Επιτροπή συγκαλείται 
από τον Πρόεδρο μία φορά το μήνα σε τακτική συνεδρία. 
Σε έκτακτη συνεδρία συγκαλείται, όσες φορές χρειάζεται. 

2. Η πρόσκληση απευθύνεται τουλάχιστον είκοσι τέσ- 
σαρες ώρες ενωρίτερα και σ’ αυτήν αναγράφονται όλα 
τα θέματα της ημερήσιας διατάξεως. 

3. Σε κάθε συνεδρίαση πρώτα αναγινώσκεται και υπο¬ 
γράφεται το Πρακτικό της προηγουμένης συνεδρίας. 

4. Θέματα που δεν έχουν αναγραφεί εις την ημερήσια 
διάταξη συζητούνται μόνο αν το αξιώσουν δύο τουλάχι¬ 
στον μέλη. 

5. Οι αποφάσεις εκτελούνται επί τη βάσει προχείρου 
καταλόγου αποφάσεων και απαραιτήτων ενεργειών που 
συντάσσεται και επιβεβαιώνεται, πριν λήξει η συνεδρία. 

6. Ο Διευθυντής και ο Ταμίας έχουν χρέος σε κάθε 
συνεδρίαση να πληροφορούν τη Διοικητική και Διαχει¬ 
ριστική Επιτροπή, αν εκτελέσθηκαν οι αποφάσεις της 

προηγούμενης συνεδρίας και για όλα όσα συνέβησαν στο 
Ίδρυμα από τότε. 

7. Χρέη Γραμματέως της Διοικητικής και Διαχειριστικής 
Επιτροπής εκτελεί ο Διευθυντής του Ιδρύματος ή ένας 
από τους υπαλλήλους της Ιερός Μητροπόλεως Νικοπό- 
λεως και Πρεβέζης. 

Αρθρον 6 

Ο Πρόεδρος Διοικητικής και Διαχειριστικής Επιτροπής 
έχει τις εξής αρμοδιότητες: 

1. Συγκαλεί τη Διοικητική και Διαχειριστική Επιτροπή σε 
συνεδριάσεις και διευθύνει τις συζητήσεις. 

2. Ενημερώνεται τακτικά και λεπτομερώς από τα αρ¬ 
μόδια Διοικητικά Όργανα του Ιδρύματος επί όλων των 
θεμάτων και συμβάντων και δίδει τις δέουσες οδηγίες 
και εντολές για την λειτουργία του. 

3. Εκπροσωπεί το Ίδρυμα ενώπιον όλων των αρχών και 
για κάθε νομική του σχέση εκτός από την υποχρέωση 
παραστάσεως σε δικαστήριο. 

4. Υπογράφει τον Προϋπολογισμό, τον Απολογισμό, τα 
εντάλματα πληρωμών και όλη την αλληλογραφία. 

Αρθρον 7 

1. Ο Ταμίας παρακολουθεί σε συνεργασία με τον Διευ¬ 
θυντή όλα τα οικονομικά θέματα του Ιδρύματος και κρατεί 
τα λογιστικά βιβλία της αρμοδιότητός του. 

2. Έχει τις επί πλέον αρμοδιότητες, που του αναθέτει η 
Διοικητική και Διαχειριστική Επιτροπή, σύμφωνα με την 
πρόβλεψη των διατάξεων του άρθρου 11 του παρόντος 
Κανονισμού. 

Αρθρον 8 

Πόροι του Ιδρύματος μπορούν να είναι: 

α) Οι εκάστοτε επιχορηγήσεις της Ιεράς Μητροπόλε¬ 
ως Νικοπόλεως και Πρεβέζης καθώς και οι υπέρ αυτού 
εισφορές των Ιερών Ενοριακών και Προσκυνηματικών 
Ναών και των Ιερών Μονών της Περιφερείας της Ιεράς 
Μητροπόλεως. 

β) Εκούσιες εισφορές και δωρεές ιδιωτών ή Νομικών 
Προσώπων 

γ) Κρατικές Επιχορηγήσεις 

δ) Τόκοι από τις καταθέσεις του Ιδρύματος και πρόσοδοι 
από την αξιοποίηση της κινητής και ακίνητης περιουσίας 
αυτού 

ε) Τα προσφερόμενα από τους τροφίμους χρηματικά 
ποσά, πράγματα και είδη, χάριν δωρεάς, στο Ταμείο του 
Ιδρύματος κατόπιν συμφωνίας αυτών με την Διοικητική 
και Διαχειριστική Επιτροπή. Οι εν λόγω προσφορές είναι 
δυνατόν να γίνονται είτε με εφ’ άπαξ καταβολές, είτε με 
συμφωνημένες περιοδικές παροχές, προερχόμενες και 
στις δύο περιπτώσεις είτε εξ ιδίων πόρων των υπερη¬ 
λίκων τροφίμων, είτε από τα ασφαλιστικά τους ταμεία, 
είτε από την Κοινωνική Κρατική Πρόνοια, είτε από τους 
οικείους τους. Η ως άνω χορήγηση εφ’ άπαξ ή περιοδικών 
χρηματικών και άλλων σε είδος προσφορών δεν αποτελεί 
προϋπόθεση ή αντάλλαγμα για τις παροχές της παρα¬ 
γράφου 5 του άρθρου 2 του παρόντος. 

στ) Κάθε άλλη νόμιμη πρόσοδος, εφ’ όσον προέρχεται 
από χρηστή πηγή. 

Αρθρον 9 

1. Το προσωπικό του Ιδρύματος προσλαμβάνεται επί 
συμβάσει Ιδιωτικού Δικαίου με ημερήσια η ωριαία αποζη¬ 
μίωση και διέπεται από τις ισχύουσες σχετικές διατάξεις. 


2. Το προσωπικό του Ιδρύματος προσλαμβάνεται και 
παύεται με αποφάσεις της Διοικητικής και Διαχειριστικής 
Επιτροπής. 

3. Οι θέσεις του προσωπικού του Ιδρύματος ορίζονται 
ως εξής: 

Α' Κλάδος Διοικητικός: 

Μία (1) θέσις Διευθυντού 
Β' Κλάδος Νοσηλευτικός: 

Μία (1) θέσις Ιατρού 

Τέσσερις (4) θέσεις βοηθών υπερηλίκων 
Γ' Κλάδος Βοηθητικός: 

Δύο (2) θέσεις μαγείρων 
Μία (1) θέσις ραπτρίας 
Δύο (2) θέσεις καθαριστριών 

4. Οι θέσεις αυτές πληρούνται ανάλογα με τις ανάγκες 
και τις οικονομικές δυνατότητες του Ιδρύματος μετά από 
προηγουμένη απόφαση της Διοικητικής και Διαχειριστικής 
Επιτροπής. 

5. Ουσιαστικό προσόν κάθε ενδιαφερομένου για την 
κατάληψη μιας από τις θέσεις αυτές είναι το ορθόδοξο 
εκκλησιαστικό φρόνημα, ο ιεραποστολικός ζήλος, η ενά¬ 
ρετη πολιτεία και η διάθεση για την έμπρακτη άσκηση 
θυσίας, αγάπης και προσφοράς προς τους τροφίμους του 
Ιδρύματος αδελφούς μας. 

6. Ως τυπικά προσόντα, ορίζονται: 

α) Για την θέση του Διευθυντού η ιδιότης του κληρικού 
β) Γ ια την θέση του ιατρού, κατά προτίμηση ειδικότης 
του γενικού παθολόγου 

γ) Γ ια τις θέσεις βοηθών υπερηλίκων πτυχίο Σχολής 
Νοσοκόμων μονοετούς φοιτήσεως ή ανάλογες γνώσεις 
και πείρα που διαπιστώνεται έπειτα από τρίμηνη δοκι¬ 
μαστική πρόσληψη 

δ) Γ ια τις θέσεις μαγείρων, καθαριστριών και ράπτριας 
η με μία δίμηνη δοκιμαστική πρόσληψη, έμπρακτα απο- 
δεικνυόμενη, σχετική πείρα και ικανότητα 

7. Στα πειθαρχικά παραπτώματα του προσωπικού, που 
προβλέπονται από την ισχύουσα νομοθεσία, προστίθενται 
και τα εξής: 

α) Συμπεριφορά προς τους τροφίμους, που δεν προάγει 
το κύριο έργο και σκοπό της Εκκλησίας, ο οποίος είναι 
η με αγάπη, τιμή και σεβασμό περίθαλψη των γερόντων 
και η αιώνια σωτηρία τους 

β) Ασκηση κριτικής σε βάρος των υπευθύνων του Ιδρύ¬ 
ματος, που προκαλεί σκανδαλισμό στις συνειδήσεις 
γ) Η εν γένει έλλειψη εκκλησιαστικής ζωής και εκκλη¬ 
σιαστικού φρονήματος 

8. Ο υπάλληλος που διαπιστώνεται ότι είναι ένοχος στα 
παραπτώματα της προηγουμένης παραγράφου, ως επι¬ 
ζήμιος στους σκοπούς του Ιδρύματος και της Εκκλησίας, 
απολύεται, θεωρούμενος ότι με την διαγωγή του καταγ¬ 
γέλλει ο ίδιος μονομερώς την γενομένη μεταξύ αυτού και 
του Ιδρύματος σύμβαση. 

9. Το προσωπικό στο Ίδρυμα δικαιούται τροφής από το 
ημερήσιο συσσίτιο. 

10. Απόπειρα εξαγωγής από τοΊδρυμα εκ μέρους υπαλ¬ 
λήλου οποιουδήποτε είδους, μη εξαιρουμένης της μερίδος 
της τροφής που κατά την προηγούμενη παράγραφο δι¬ 
καιούται, θεωρείται κλοπή και διώκεται πειθαρχικά. 

Αρθρον 10 

Ο Διευθυντής του Ιδρύματος έχει τις εξής αρμοδιότητες: 

1. Διευθύνει και ελέγχει όλες τις υπηρεσίες του Ιδρύ¬ 
ματος. 

2. Αναθέτει σε κάθε υπάλληλο καθήκοντα κατά την 
κρίση του εφ’ όσον είναι σχετικά με την ειδικότητα και 

ιδιότητά του, χωρίς να κωλύεται να αναθέσει και άλλα 
καθήκοντα, ανάλογα με τις ανάγκες του Ιδρύματος. 

3. Τηρεί το βιβλίο παρουσίας του προσωπικού, το ημερή¬ 
σιο δελτίο σιτιζομένων, το μητρώο τροφίμων και προσω¬ 
πικού, το βιβλίο μισθολογίου του προσωπικού, συντάσσει 
τις μισθολογικές καταστάσεις του προσωπικού και μερι¬ 
μνά για την ασφάλισή του και γενικά για την εκτέλεση 
όλων των σχετικών υποχρεώσεων του Ιδρύματος. 

4. Μεριμνά για την εξασφάλιση των συμφερόντων και 
την περιφρούρηση της περιουσίας του Ιδρύματος. 

5. Εισηγείται στη Διοικητική και Διαχειριστική Επιτροπή 
επί όλων των θεμάτων της αρμοδιότητάς του. 

6/Εχει την ευθύνη για την εκτέλεση των αποφάσεων 
της Διοικητικής και Διαχειριστικής Επιτροπής. 

7. Συνυπογράφει τα εντάλματα πληρωμών και είναι 
υπεύθυνος για την νομιμότητα των γενομένων δαπανών. 

8. Υποβάλλει κάθε μήνα τις δαπάνες στη Διοικητική και 
Διαχειριστική Επιτροπή προς έγκριση. 

9. Μεριμνά για την έγκαιρη κατάρτιση και έγκριση του 
Προϋπολογισμού και του Απολογισμού. 

10. Έχει την ευθύνη για την έγκαιρη προμήθεια, πα¬ 
ραλαβή, αποθήκευση, συντήρηση και κατανάλωση των 
διαφόρων αναγκαίων για την λειτουργία του Ιδρύματος 
ειδών και μεριμνά για την έγκαιρη εκτέλεση και παραλαβή 
των έργων. 

11. Τηρεί το Κτηματολόγιο, το αρχείο τίτλων κτήσεως 
της κινητής και ακίνητης περιουσίας και τα λογιστικά βι¬ 
βλία, και έχει την ευθύνη της διαφυλάξεως των σχετικών 
στοιχείων και της παρακολουθήσεως των πάσης φύσεως 
συναλλαγών του Ιδρύματος. 

12. Καταρτίζει το ημερήσιο σιτηρέσιο και μεριμνά για 
την προμήθεια των απαραιτήτων ειδών και για την εκτέ¬ 
λεσή του. 

13. Συντάσσει πρακτικά καταστροφής αχρήστων υλικών. 

14. Καταλογίζει στους υπαιτίους την αδικαιολόγητη 
απώλεια, φθορά ή κατανάλωση υλικών. 

15. Εισηγείται στη Διοικητική και Διαχειριστική Επιτροπή 
τη χορήγηση ειδών ιματισμού στους τροφίμους. 

16. Μεριμνά για την εύρυθμη λειτουργία του Ιδρύμα¬ 
τος, για την καθαριότητά του, για τα προβλήματα των 
τροφίμων και για την ακριβή τήρηση του προγράμματος 
του συσσιτίου. 

17. Διαχειρίζεται χρηματικό ποσό, που ορίζεται κάθε 
φορά με απόφαση της Διοικητικής και Διαχειριστικής Επι¬ 
τροπής, για τις ανάγκες του Ιδρύματος και επί αποδόσει 
λογαριασμού. 

Αρθρον 11 

Η Διοικητική και Διαχειριστική Επιτροπή μπορεί να με¬ 
ταβιβάζει σε ένα από τα Μέλη της εν όλω ή εν μέρει τις 
αρμοδιότητες του Διευθυντού γύρω από τα οικονομικά 
θέματα. 

Αρθρον 12 

1. Για την νοσηλευτική περίθαλψη των τροφίμων προ¬ 
σλαμβάνεται ένας ιατρός επί συμβάσει περιορισμένου 
χρόνου ή με πάγια αντιμισθία. Ο ιατρός επισκέπτεται 
τους τροφίμους μία φορά την εβδομάδα και εκτάκτως 
όταν του ζητηθεί από τη Διεύθυνση. Τον ιατρό βοηθεί στο 
έργο του μία βοηθός υπερηλίκων. 

2. Κάθε βοηθός υπερηλίκων έχει χρέος να βοηθεί τον 
ιατρό στο έργο του, να μεριμνά για την προμήθεια των 


διαφόρων αναγκαίων φαρμακευτικών ειδών και την τα¬ 
κτική τους χορήγηση, να μεταφέρει στο νοσοκομείο τους 
τροφίμους που χρειάζονται νοσοκομειακή περίθαλψη ή 
εξετάσεις, να συμπαρίσταται σε όσους δεν μπορούν να 
αυτοεξυπηρετούνται και να μεριμνά για την καθαριότητα 
των ιδίων και για τον ευπρεπισμό της κλίνης τους. 

3. Η διανυκτερεύουσα βοηθός υπερηλίκων επισκέπτεται 
όσους έχουν ανάγκη βοήθειας και ειδοποιεί τον Διευθυντή 
για κάθε έκτακτο συμβάν. 

Αρθρον 13 

1. Η μαγείρισσα έχει την ευθύνη για την σύμφωνα με το 
πρόγραμμα έγκαιρη και καλή παρασκευή του συσσιτίου, 
την διανομή του, την καθαριότητα των μαγειρικών σκευών 
και του μαγειρείου και για την απόδοση στην αποθήκη 
των ειδών που δεν χρησιμοποιήθηκαν. 

2. Η ράπτρια έχει την ευθύνη για την φύλαξη, συντή¬ 
ρηση και επιδιόρθωση του πάσης φύσεως ιματισμού του 
Ιδρύματος και των τροφίμων. 

3. Η καθαρίστρια έχει την ευθύνη για την καθαριότητα 
των θαλάμων, των κοινοχρήστων χώρων και των αυλών. 

Αρθρον 14 

1. Το Ευγηρίας Ίδρυμα τηρεί τα εξής βιβλία, θεωρημένα 
αρμοδίως υπό της Ιεράς Μητροπόλεως: 

α) Βιβλίο Πράξεων 

β) Βιβλίο Πρωτοκόλλου Αλληλογραφίας 
γ) Βιβλίο Κτηματολογίου 
δ) Βιβλίο Υλικού 
ε) Βιβλίο Ταμείου 

στ) Βιβλίο Αποθήκης ή Διαχειρίσεως Τροφίμων 
ζ) Βιβλίο Καθολικού Λογαριασμού 
η) Στελέχη Γραμματίων Εισπράξεων αριθμημένων 
θ) Στελέχη Ενταλμάτων Πληρωμής αριθμημένων 

2. Παράλληλα μπορεί να τηρεί και άλλα βιβλία, εφ’ όσον 
τούτο επιβάλλεται από τις ισχύουσες διατάξεις ή κρίνεται 
επωφελές για το Ίδρυμα. 

Αρθρον 15 

1. Οι διατάξεις του παρόντος Κανονισμού τροποποιού¬ 
νται με αποφάσεις του Μητροπολίτου, οι οποίες δημοσι¬ 
εύονται στην Εφημερίδα της Κυβερνήσεως μετά γνώμη 
της Διοικητικής και Διαχειριστικής Επιτροπής. 

2. Επί μέρους θέματα, μη προβλεπόμενα από τον παρό¬ 
ντα Κανονισμό ρυθμίζονται με αποφάσεις της Διοικητικής 
και Διαχειριστικής Επιτροπής. 

Αρθρον 16 

Από τη δημοσίευση του παρόντος Κανονισμού δεν προ- 
καλείται δαπάνη σε βάρος της Ιεράς Μητροπόλεως Νικο- 
πόλεως και Πρεβέζης ή του Ιδρύματος Ευγηρίας. 

Αρθρον 17 

Η ισχύς του Κανονισμού αυτού άρχεται από την ημέρα 
δημοσιεύσεώς του στην Εφημερίδα της Κυβερνήσεως. Ο 
παρών Κανονισμός να δημοσιευθεί στην Εφημερίδα της 
Κυβερνήσεως και στο περιοδικό «ΕΚΚΛΗΣΙΑ». 

Αθήνα, 20 Απριλίου 2014 
Ο Πρόεδρος 

| Ο Αθηνών ΙΕΡΩΝΥΜΟΣ 

